《沁园春 代寿张起斋四月十一恰》
元代·陈栎

首夏清和，望三夕前，天现寿星。恰先庚三恰，释迦浴佛，后庚三恰，吕洞宾生。

慈佛神仙，引前从后，来作人间瑞世英。今耆艾，久提纲诸道，凡万儒灯。

金瓯行覆香名。天再遗留侯佐太平。会荣封万户，编符黄石，算绵千岁，经诵黄庭。

从赤松游，足知雅尚，好待他年功已成。如今且，向寿星明处，满捧霞觥。

作者简介：（1252—1334）元徽州休宁人，字寿翁。学宗朱熹。宋亡，隐居著书。仁宗延祐初，乡试中选，不赴礼部试，教授于家。性孝友，刚正，动中礼法，与人交，不以势合，不以利迁。善诱学者，谆谆不倦。所居堂名定宇，学者称定宇先生，晚称东阜老人。有《尚书集传纂疏》、《历代通略》、《勤有堂随录》和《定宇集》。